Օրենքում նշված է, որ մանկապարտեզում պետք է աշխատեն միայն մասնագիտական կրթություն ունեցող մարդիկ, բայց այդ փաստը հաճախ անտեսվում է եւ մանկապարտեզ աշխատելու են մտնում բարեկամ-ծանոթի միջոցով: Մենք տարբեր վերապատրաստումներ ենք անցել, էլի ինչ- որ կերպ կարողանում ենք վերահսկել իրավիճակը մեր մանկապարտեզում, բայց կան մասնագետներ, որոնց մոտ ուղղակի սարսափում ես, որ երեխաներ են տանում, որ նա է լինելու երեխայի առաջին աշխարհայացք ձեւավորղը… Մեր հանրակրթության թերացումների մեծ մասը գալիս է հենց դրանից, որ մենք թռչում են նախադպրոցական կրթության վրայով եւ կրթությունը սկսում դպրոցից դրա պատճառով էլ ոչնչի չենք հասնում: Սա իրավիճակ է, որը շտապ փոփոխության կարիք ունի: Մանակապարտեզների, կրթության առաջին օղակի կայացմամբ միայն կարելի հասնել դրական արդյունքի: